<classify> Taarifa kwa vyombo vya habari iliyotolewa jana na Ofisa Habari wa TFF, Baraka Kizuguto ilieleza kuwa hatua hiyo ya TRA itaathiri mambo mbalimbali ambayo yalipangwa kufanywa na TFF ikiwemo ziara ya timu ya Taifa ya vijana chini ya umri wa miaka 15 iliyokuwa iende ziarani nchi mbalimbali Afrika Mashariki.Bahati mbaya ziara hiyo itaishia Mwanza na Kigoma kufuatia Mamlaka ya Kodi ya Mapato TRA Mkoa wa Ilala kuzuia fedha kwenye akaunti zote za shirikisho kwa madai ya kulipwa kiasi cha Sh 1,637,334,000 bilioni 1.6 Sh ikiwa ni kodi kwa kipindi cha 2010 2013.Sehemu kubwa ikiwa ni makato kwenye mishahara PAYE ya walimu wa kigeni, Jan Poulsen, Kim Poulsen na Jacob Michelsen na vilevile kodi ya ongezeko la thamani VAT kwenye mchezo wa timu ya Taifa Taifa Stars dhidi ya Brazil uliofanyika mwaka 2010, ilisema taarifa hiyo ya TFF.Hata hivyo taarifa hiyo ilidai kuwa makocha wa timu za Taifa wamekuwa wakilipiwa mishahara na serikali na hivyo TFF haikuwajibika kuwakata kodi. Aidha, mchezo kati ya Tanzania na Brazil ulisimamiwa na Kamati Maalum ya Serikali na fedha zake hazikuingizwa katika akaunti za TFF.Kutokana na hatua hii ya TRA shughuli nyingine za mpira zitakazoathirika nazo ni, kulipia madeni ya usafiri, chakula na posho za timu za Taifa zilizoshiriki mtoano wa Kombe la Dunia na mashindano ya Afrika Mashariki na Kati Kombe la Chalenji.Programu za mpira wa wanawake na vijana zitalazimika kusimama, mashindano ya Kombe la Shirikisho raundi ya pili iko kwenye hatihati kwani hakuna fedha za kugharimia michezo hiyo, ilisema.Athari nyingine alizitaja ni mashindano ya Ligi Daraja la Pili, vifaa vya michezo kwa shule za msingi, malipo ya gharama za kambi na karo kwa ajili ya vijana wa timu ya Taifa chini ya umri wa miaka 13. Pia ilisema huduma za kiutawala ikiwa ni pamoja na utunzaji viwanja na majengo, maji, umeme, ulinzi pamoja na mishahara na stahiki nyingine za wafanyakazi nazo zitaathirika.Mwelekeo na mwitikio mzuri wa wadhamini uko kwenye hatari ya kupotea pindi mashindano na shughuli wanazozidhamini zitakapofubaa au kusimama kabisa. Mkutano Mkuu wa kawaida wa Shirikisho la Mpira wa Miguu TFF wa Mwaka 2015 uliopangwa kufanyika Tanga 19-20 Desemba 2015 sasa una hatihati ya kuweza kufanyika.Hata hivyo, kwa kutambua umuhimu wa ulipaji kodi na wajibu wa Mamlaka ya Mapato katika kuhakikisha kodi inakusanywa kwa ajili ya ustawi na maendeleo ya Taifa,TFF ipo katika mawasiliano na TRA katika kutafuta ufumbuzi wa kudumu wa suala hili ikiwa ni pamoja na kupitia upya mahesabu ili kujua wajibu halisi wa TFF na namna ya kulipa au kulipwa kutegemea ulali wa mahesabu, ilisema taarifa hiyo. Serikali ya Awamu ya Tano imeanza kwa kasi katika suala la wakwepaji kodi na tayari Rais Magufuli amesema hatakuwa na utani na wakwepa kodi.  <topic>: MICHEZO 